Bagaso

Ang bagaso ay ang tuyong, masapal at mahiblang materyal na natitira matapos durugin ang mga tangkay ng tubo o sorgo upang makuha ang kanilang katas. Ginagamit ito bilang biyopanggatong para sa produksiyon ng init, enerhiya, at kuryente, gayundin sa paggawa ng sapal at mga materyales sa pagtatayo. Katulad nito ang bagaso ng agabe, ngunit ito ang natitirang materyal matapos makuha ang katas ng bughaw na agabe.

Paggamit

Maraming pag-aaral ang tumalakay sa paggamit ng bagaso sa paggawa ng mga materyales na batay sa biyolohiya at bilang biyopanggatong sa paglikha ng enerhiya mula sa mga napapalitang pinagkukunan.

Sapal, papel, karton at pagbabalot
Sa maraming tropikal at subtropikal na bansa tulad ng Indiya, Tsina, Kolombya, Iran, Taylandiya, at Arhentina, karaniwang ginagamit ang bagaso bilang kapalit ng kahoy sa paggawa ng sapal, papel, at karton. Ang ganitong pagpapalit ay nagbubunga ng sapal na may mga pisikal na katangiang angkop para sa papel sa pag-iimprenta at mga kuwaderno, mga produktong tisyu, mga kahon, at mga pahayagan.

Mga sanggunian